ભારતનું વૈવિધ્ય ભારતીયો પણ સમજી શકતા નથી, ત્યારે આ વિદેશી કંપનીઓ કેવી રીતે સમજશે તે સમજવું મુશ્કેલ છે. ભારતીયો નવીનતા ખાતર અથવા મહેમાન આવ્યા હોય ત્યારે દેખાડો કરવા માટે ઓનલાઇન ઓર્ડર બૂક કરીને જમવાનું ઘરે મંગાવશે. પણ તે તેમની ટેવ નથી. તે રાબેતા મુજબ શનિ-રવિ સાંજે ફરવા અને બહાર જમીને આવવાનું પસંદ કરશે. એક કે બે વાર ઓનલાઇન શર્ટ્સ અને શૂઝ ખરીદી લીધા તેના કારણે તેને આદત પડી જશે અને તે સ્ટોરમાં જવાનું બંધ કરી દેશે તેવું ભારતમાં શક્ય નથી.